معنى الاستعاذة نحقق ثانيا خطوة الإستئذان بمعنى البسملة وبعد ذلك ندخل الى كتاب الله من اي باب من الأبواب تشائين منين ما دخلتي للقرآن تلقايه مفتوح بإذن اله. ويعطيك السر اللي ما كيتعطاش فأي وقت. ما كيتعطاش فأي وقت وما كيتعطاش لأي واحد الا بالشروط التي ذكرت
كتاب الله وفي سنة رسول الله عليه الصلاة والسلام والتي بينا بعضها اذن الآن بغينا ندخلو بإذن الله عز وجل للفاتحة وعلاش الفاتحة؟ اولا لأن هي السورة اللولة في القرآن الكريم. ثانيا لأنها هي الصلاة. الفاتحة را هي الصلاة. اللي ما عندو فاتحة را ما عندو صلاة
ولذلك واجب على كل مؤمن ومؤمنة بلغ الحلم بلغ الوقت لي كيولي محاسب بالتكاليف باش يتحقق من المعاني ديال الفاتحة راه ما كافيش غير نحفظو الفاتحة ما كافيش. ما كافيش بكل صراحة ما كافيش الحفظ ديالها باللسان. وانما يجب حفظها باللسان وبالجنان. بالقلب ايضا
را هاكا كانوا صحاب سيدنا محمد عليه الصلاة والسلام. راه داكشي اللي تكلمت عليه في البداية ديال هاد المجلس الكريم المبارك هداك الصحابي اللي عالج واحد عضاه الحية بالفاتحة ما كانتش عندو الفاتحة كلام كيتقالو لو كان. كانت عندو الفاتحة صفات واخلاق كانت عندو الفاتحة حياة. حياة كانت عندو حياة
عايشة فالقلب ديالو كل اية منها يتلفظ بها تتوقظ مصابيح كتشعل الاضواء مصابيح انوار تتوقد مصابيح في قلبه في قلبه فتنير له نفسه كلها وتنير له الطريق الى الله جل وعلا
مستقيما صراطا مستقيما الى الحي الذي لا يموت سبحانه جل وعلا اول كلمة اذن كنبداو بها الحمد لله رب العالمين. الحمد لله هي الحمد لله. ما محتاجاشاي للتفسير. ما كنتصورش انا دابا في عقلي انه
شي وحدة جالسة هنا ماعارفاش شنو هي الحمد لله رب العالمين من حيث المعنى مايمكنش وولدنا الصغير ملي كيتغدى ويكمل كاتقولو قول الحمد لله كيقول الحمد لله ايوا المعنى ديالها هي هادي صافي
انتهى. ولكن اش خاصنا؟ خاصنا الصفة ديالها. هادي خاصنا الصفة ديالها ما عندناش. او ايلا عندنا منها واحد الطريف صغير جدا الا من رحم الله فأفاض الله عليه بأنوارها لصدق في قلبه عرفة عرفة ذلك العبد هداك كتكون عندو منها الأنصار
الكافية لضوي لو حياتو كاملة. ايوا نتساءلو غادي نحاول زعما نخدمو بواحد الشكل جماعي. ونطرح واحد الأسئلة باش كل وحدة تفتح لنفسها لنفسها تفتح الطريق باش توصل الذوق تاهيا الذوق من هاد الميدة ديال الحمد لله رب العالمين علاش
جات الحمد لله رب العالمين هي اللولة في القرآن. را هي الآية اللولة. لأن اعوذ بالله من الشيطان الرجيم وبسم الله الرحمان الرحيم. ماشي ايات من الفاتحة ماشي هوما اللولين
هي غير النبي صلى الله عليه وسلم دارهم لنا سنة باش نبداو نقراو القرآن الكريم لي افتتح شي سورة يبدا بها. والا في اول اية من كتاب الله انما هي
الحمد لله رب العالمين. اما بسم الله الرحمن الرحيم ما هي الا اية في سورة النمل. انه من سليمان وانه بسم الله الرحمن الرحيم. على ما حققه المحققون الكلام الحقيقي فعلا اللي تابت في مسألة خلاف ولكن لا يضر اطلاقا كلام يعني التقيل والوزن انه اول كلمة في القرآن الكريم
يعني كلمة ديال القرآن الكريم تبدات بها سورة الفاتحة الحمد لله رب العالمين الحمد لله رب العالمين علاش تجي هاد الكلمة هي اللولة لأنه العادة العادة زعما بنادم ايلا بدا يخدم عقلو مزيان نخدمو هادشي بعقلنا لأن الله تعالى نزل القرآن على مالين العقول على اولي الألباب مالين العقول
ماشي الناس والداج لي ما عندهم عقل لا مطلوب من مالين العقول يفكروا. يعني الأمور ملي كنوزنوها بالعقل ديالنا كنلقاو بأنه عادة في الحياة ديالنا حنا الحمد لله فوقاش كنقولوها ملي كنساليو ملي كنساليو شي شغل كنقولو الحمد لله وكاينة فالقرآن واخر دعواهم ان
الحمد لله رب العالمين. فحقيقة الحمدلة الحمد الحقيقة ديالها انها كدار فاللخر. ما كداش فاللول. وكاين هنا جات فاللول. شي عجيب جدا حقيقة فإذا راه من حيث المنطق ديال العقل ومن حيث التأمل راه مايمكنش تجي فالاول بمعنى انه كيكون سبقها شي حاجة
الحمد اشنو هي؟ هي اننا كنشكرو الله هذا المعنى العام ديالها. هي اعمق من الشكر ولكن المعنى العام اننا كنشكرو الله ونثني عليه كنشكرو الله ايوا دابا ديري واحد التطبيق مع راسك لو انه شي مرا شافتك وقالت لك شكرا اول كلمة قالت لك شكرا وما كتعرفيهاش
يعني عقليا ميقبلش هادشي ميمكنش تقولي شكرا ومكتعرفنيش يا اما انه يعني هاديك المرا يعني ماشي مقادة في العقل ديالها لانه ميمكنش يعني اول كلمة بيني واحد السيد اول مرة كنتلاقى بيه يقول ليه شكرا خصو يقول ليه السلام عليكم فإذن معنى شكرا انه خصنا نكون انا درت لو شي حاجة عاد يقول ليه وشكرا
لما نكون درت فيه شي خير ونتلاقى بيه ويعرفني ونعرفو وقد سبق لي عليه فضل او سبق له علي فضل او نشكرو تكون منطقية ومعقولة انه لما قلت لو شكرا شكرا على هداك الخير لي درت فيا راك نتا عارفو وانا عارفو وهدا هو السر فالمسألة لهذا
كتاب الله بالحمد لأنه دابا انا اللي باغي نقرا القرآن انا شكون انا؟ انا خليقة خلقني الله فاول شي كان الانسان يفكر فيه يفكر فيه قبل ما يفكر في القرآن فكر فراسو بعدا هو انا منين جيت انا مخلوق طبعا مخلوق خلقني
الله جل وعلا. خلقني الله فاستوجب سبحانه بان خلقني. ها واحد ورزقني هاتني لانه ما رانيش يعني جالس بلا رزق مرزوق ولله الحمد ورزقني ثم هداني اللي كون ما هداني كاع ما غادي نقرا الحمد لله رب العالمين فتلاتة ديال العناصر كبيرة خلق
ورزق وهدى. وربي وفقك باش تقراي الحمد لله رب العالمين. يعني كاين بزاف ديال الناس لي معطاهمش ربي القدرة يقراو مامكنهومش نهائيا باش يفهموا او اصم اسماعهم او ابكم السنتهم لكن الله سبحانه وتعالى من
عليك بالخلقة السوية. ومن عليك بالرزق الكافي ومن عليك بالهداية. لان تقرأي كتاب الله ما كان ينبغي ان ينطق المؤمن الحق بكلمة قبل الحمد. اول كلمة لما تشوفي رب العالمين تقوليها لو
تقولو يا ربي اول كلمة بعدا نقولك. الحمد لك. شكرا. اعملوا ال داوود. شكرا شكرا خلقتني ورزقتني وصلت اليك شكرا. هادي هي الكلمة اللولة ديال الأدب. لي مؤدب وكيعرف الأدب فعلا وكيذوق حقيقة ديال الأخلاق. اول كلمة يقولها الإنسان
الشكر لمن كانت له عليه النعمة. شكري هداك لي يعني النعمة جات منو. سبحانه وتعالى فإذا كنتكلمو مع لي كنعرفوه ماشي شي واحد مكنعرفوهش. هذا ربنا سبحانه مكاينش لي مكيعرفش ربه الا اعمى اعمى البصيرة يعني هداك
مولاه لي خلقو. اما لي فتح لو الله بصيرتو غير يشوف لي خلقو يعرفو. وهاد الشوف يعني هاد الرؤيا انما هي الرؤية القلبية ان تعبد ان الله كأنك تراه فإن لم تكن تراه فإنه يراك. وهذا ينطبق على الرجال والنساء سواها. والنساء شقائق الرجال في الأحكام كما هو معروف
فإذا القصة ديال البدأ بالحمد ماشي تقراي الحمد وكان هكذا لا خاصك يعني الحمد لله تكون تعبير على داكشي لي بالقلب. خصك تشعري بالنعمة. عاد تقراي الحمد. ديري واحد اللحظة ديال التأمل راكي باغي تقراي الفاتحة
الحمد لله رب العالمين تحمدي اله. على ما عطاك. خلق ورزق وهدى. وتكلمنا من قبل كان الانسان يعني جات واحد اللحظة قبل ما يكون الانسان ولم يكن شيئا مذكورا. هلت على الانسان حين من الدهر لم يكن شيئا مذكورا. يعني
قبل سنوات ماشي ماشي مئات السنين هي غي سنوات قليلة حتى واحد فهاد المجلس ما كان فلرض اطلاقا كنا فالعدم في علم الله جل وعلا وقدر باش فلانة ربي تعالى يرزقها طفلان فلان وفلان ربي تعالى يرزقو طفل فلان وفلانة اذن مكناش
شو كونا سبحانه وتعالى؟ هاد مولانا ملي نتلاقاو بيه اول كلمة نقولو لو الحمد. الحمد. ولذلك جعلت مفتتحة التلاوة في الصلاة لان الصلاة فينا راحنا حنا في صلة في لقاء لقاء مع الله ملي تقولي الله اكبر ودعتي الدنيا
راكب